《江汉》
宋代·张埴

桃花门外三月头，有美人兮眇中洲。
泛呼木兰寂无语，举手相招老白鸥。
白鸥见人头上笠，洒洒西江雨痕湿。
足知心事两相忘，翻然飞出青蘋立。
日斜何许一笛愁，西州回首望东州。
春风吹水柳花落，不见鹤归江上楼。
楼前青青草尺许，中有能言两鹦鹉。
声声浑不说他人，祗谓祢衡骂黄祖。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。